૧૯૮૨માં ફરી એક કોન્ફરન્સમાં ભાગ લેવા અમેરિકા આવ્યા. તેઓએ જાણ્યું કે અમેરિકનોને બૌદ્ધધર્મ વિશે ખૂબ રસ છે. તેથી તેઓએ ધ્યાનશિબિરો તથા પ્રવચનોનું આયોજન કર્યું. આથી પશ્ચિમના દેશોમાં અને એશિયાના લોકોમાં Engaged Buddhism અંગે રસ વધ્યો. અહીંથી થાયના જીવનનો બીજો મહત્વનો તબક્કો શરૂ થયો. તેઓએ જીવનની રોજબરોજની પ્રવૃત્તિ સમયે જાગૃતિ કેવી રીતે રાખવી, ધ્યાનસ્થ અવસ્થામાં કેમ બેસવું, ચાલવું, જાગૃતિપૂર્વક શ્વાસોચ્છવાસ કેમ લેવા વગેરેનું શિક્ષણ આપ્યું. તેઓ કહેતા, ‘The real miracle is not walk on water or in thin air, but to walk on the Earth.’